Klasična iranska muzika pred zapadnom publikom
Uprkos široke popularnosti iranskih novokomponovanih narodnih ritmova, malo je ljudi čulo autentični zvuk Perzije.
Drevni perzijski žičani instrument, kamancheh, polako osvaja publiku ovdje u Americi – zahvaljujući jednom mladom iransko-američkom i, treba naglasiti, samoukom muzičaru. Učenje sviranja na nekom klasičnom instrumentu nije lako, kaže Shayan Parsai: Bez ikakvog instruktora, Shayan Parsai, 21-godišnji student iz Ohio-a, ipak je našao put: Bez učitelja, bez lekcija, bez notnih sveski ili knjiga, Parsai je učio da svira kamancheh gledajući video snimke Kayhana Kalhora – koga mnogi smatraju najvećim majstorom današnjice u sviranju tog drevnog instrumenta. Ali, ovaj dan je za Parsai-a drugačiji od svih ostalih. Umjesto da Kalhora gleda i sluša na Youtube-u, Parsai ga gleda i sluša uživo. Njegov heroj je pred njim, na probi pred koncert kojeg je Parsai organizirao, zajedno sa Društvom perzijskih studenata Univerziteta Toledo: Iako je ovo tek proba, Parsai od uzbudjenja jedva sjedi na rubu stolice: Parsai osjeća poniznost i sreću stojeći pred svojim idolom i svojim Youtube mentorom. On sam je, kaže, još daleko od toga da ga ljudi smatraju majstorom drevnog instrumenta, ali, uz pomoć prijatelja muzičara, izgleda da je na dobrom putu.